Telia klar med top-10 over årets mest solgte telefoner

Danskerne er begejstrede for iPhones. Det står klart, når man inspicerer listen over de telefoner, som der er solgt flest af i Telia butikker og webshop i 2019. Således står der Apple på de fire telefoner, der ligger i toppen af årets ti mest solgte modeller.

Helt i top på hitlisten ligger Apple iPhone XR, som blev lanceret i efteråret 2018. Det er en avanceret smartphone, som er udstyret med den lynhurtige Apple A12 Bionic chip, og den fås i seks forskellige farver. Apple iPhone XR er desuden den billigste model i den 12. generation af iPhones.

Telia vil i 2020 sætte mere fokus på mobiltelefonernes klimaaftryk. For eksempel stiller selskabet skærpede krav til producenterne om transparens i forhold til produkternes klimaaftryk og produktion som en del af Telia Companys grønne løfte om nul CO2 og nul spild i 2030.

Her kan du se, hvilke mobilabonnementer Telia har

– Vi lægger stor vægt på, at danskernes udskiftning af deres mobiltelefoner betyder, at vi får mere miljørigtige produkter på markedet. I det lys hilser vi producenternes aktive arbejde med at forbedre informationen om telefonernes klimaaftryk velkommen. Det giver os mulighed for informere kunderne om mobiltelefonernes klimaaftryk, så det kan indgå i overvejelserne, når de køber ny telefon, fortæller Sine Smith-Jensen, Director of Commercial Management hos Telia.

Her er listen over årets ti mest solgte mobiltelefoner hos Telia i 2019. Klik på linket for at læse vores anmeldelse af de enkelte modeller.

Apple iPhone XR

Apple iPhone XS

Apple iPhone 8

Apple iPhone 11

Huawei P20 Lite 64GB

Huawei P30 Pro

Apple iPhone 7

Apple iPhone 11 Pro

Apple iPhone XS Max

Samsung Galaxy S10

Telia klar med top-10 over årets mest solgte telefoner